Ifølge Nouvel, er formen til Torre Glòries inspirert av Montserrat-fjellene som omkranser Barcelona, og av formen på en geysir som reiser seg mot himmelen. Bygningen kombinerer en rekke forskjellige arkitektoniske konsepter. Den er dekka med en glassfasade, og har over 4 500 vindusåpninger. Om kvelden lyses den opp i blått og rødt. Torre Glòries er Barcelonas tredje høyeste bygning, etter Hotel Arts og Torre Mapfre, som begge er 154 meter høye.